**Óravázlat**

**Téma**: Szigeti Zoltán: Ha tavasz, akkor kikelet!

**Tanítási óra**: rajz-környezetismeret

**Osztály**: 1. osztály

**Készítette**: **Kovács Zsuzsa**

**Az óra menete**

1. **Ráhangolódás**

***Ki vagyok én? – találós kérdés***

Amikor a világ éled,

Kizöldülnek mezők, rétek.

Bimbó nyílik, rügy kipattan,

Hancúroznak a szabadban. (tavasz)

1. **A szöveg bemutatása tanító által, szóbeli szövegfeldolgozás**
* Megfigyelési szempont adása: Milyen növények szerepelnek a szövegben?

 (krókusz-sáfrány, fű, fák, bokrok, cserjék)

* Spontán reakciók meghallgatása, ismeretlen szavak megbeszélése.
* Milyen növények nyílnak tavasszal? Párosítsd a növény nevét a megfelelő képpel!

 nárcisz

 jácint

 tulipán

 ibolya

1. **5 találatos Totó**

***1;*** ***Melyik évszakhoz kapcsolódik a kikelet szó?***

1 . tavasz

2 . ősz

X . nyár

 ***2; Melyek a tavaszi hónapok?***

1 . június, július, augusztus

2 . szeptember, október, november

X . március, április, május

 ***3; Mi a kertek egyik jellegzetes, kora tavaszi növénye?***

1 . földi mogyoró

2 . krókusz

X . pitypang

 ***4; Melyik virág fejlődése kezdődik el már a hó alatt?***

1 . tulipán

2 . hóvirág

X . jácint

 ***5; Hogy szerepelt helyesen a következő mondat a szövegben?***

1 . „A mosolygó kikelet váltja fel a mord telet.”

2 . „A mosolygó kikelet váltja fel a mord szelet.”

X . „A mosolygó kikelet váltja fel a mord hegyet.”

1. **A munkadarab elkészítése**

A mai órán tavaszi mandalát fogtok festeni.

(Mandala szó megbeszélése, képek kivetítése.)